8. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Φ.Γ1/18831 της 8/29 Οκτ. 1970 (ΦΕΚ Β΄ 763) Περί λειτουργίας καταστημάτων-επιχειρήσεων. Έχοντες υπ’ όψιν: α)Τον Υγειονομικόν Κανονισμόν και τας Υγειονομικάς Διατάξεις - Α.Ν. 2520/40 (ΦΕΚ Α΄ 273). β)Τας ανάγκας της Υπηρεσίας, αποφασίζομεν: Εν όψει αναμορφώσεως του Υγειονομικού Κανονισμού καθορίζομεν τα κάτωθι: Όπου εν τω ισχύϊ Υγειονομικώ Κανονισμώ και ταις Υγειονομικαίς Διατάξεσι αναφέρονται περιπτώσεις αριθμού κατοίκων, αποστάσεων και λοιπών κτιριακών διαστάσεων (ύψος, εμβαδόν κλπ.) δια την χορήγησιν αδειών λειτουργίας επιχειρήσεων και καταστημάτων θα λαμβάνωνται υπ’ όψιν οι κατά προσέγγισιν τοιούτοι κατά την ητιολογημένην κρίσιν της οικείας Επιτροπής, εν συνδυασμώ προς τας τοπικάς συνθήκας και την γενικήν από υγειονομικής απόψεως αρτίαν συγκρότησιν τούτων, και εφ’ όσον δεν αντίκειται εις άλλην τινά διάταξιν. 34.Δ.β.7-8 Υγειονομικός Κανονισμός 